26/02/2010 | Administración LocalMunicipal
Fene
Servizos Económicos e Tributarios
Aprobación definitiva da Ordenanza número 30, reguladora da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública

EDICTO Aprobada definitivamente a ordenanza fiscal número 30, reguladora da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública, publícase o texto íntegro en cumprimento do previsto no artigo 70.2 da Lei 7/1985, de 2 de abril, e 17.4 do Real Decreto Lexislativo 2/2004, de 5 de marzo. O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 19 do RDL 2/2004, de 5 de marzo, no prazo de dous meses contados a partir da data da publicación no Boletín Oficial da Provincia. “ORDENANZA FISCAL NÚM.30.–TAXA POR APROVEITAMENTOS ESPECIAIS DA VÍA PÚBLICA CON CAIXEIROS AUTOMÁTICOS ADOSADOS AOS EDIFICIOS E CON ACCESO DIRECTO DENDE A VÍA PÚBLICA ARTIGO 1.º. NATUREZA, OBXECTO E FUNDAMENTO. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, e artigo 331 da Lei 5/1997, do 22 de xullo, da Administración local de Galicia, este Concello establece a taxa por aproveitamentos especiais da vía pública con caixeiros automáticos, que se rexerá pola presente ordenanza fiscal, as normas da cal atenden ó previsto nos artigos 57 e 20.3 do citado RDL 2/2004, do 5 de marzo, polo que se aproba a texto refundido da Lei reguladora das facendas locais. ARTIGO 2.º. FEITO IMPOÑIBLE.1.–Son obxecto desta ordenanza os aproveitamentos da vía pública e terreos de dominio público con caixeiros automáticos de que se serven as entidades financeiras para prestar os seus servizos, adosados aos edificios, por implicar un aproveitamento especial da vía pública ou unha especial intensidade de uso da mesma, en caso de goce de espazos sen pechar, abertos ao uso público.2.–A ordenanza non será de aplicación aos supostos de caixeiros sitos en espazos interiores das entidades financieiras, delimitados por elementos permanentes de peche. ARTIGO 3.º. OBRIGADOS Ó PAGAMENTO.1.–Son obrigados tributarios, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria que que realicen un aproveitamento especial do dominio público local derivado da utilidade asociada á instalación de caixeiros.2.–Cando se solicite unha licenza para a utilización ou o aproveitamento, entenderase que ten a condición de suxeito pasivo o solicitante ou a persoa ou entidade que represente. No caso de que non se solicite licenza, entenderase que ten a condición de suxeito pasivo a empresa ou entidade financieira titular do caixeiro.3.–Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.4.–Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. ARTIGO 4.º. TARIFAS.1.–A contía das taxas reguladas nesta ordenanza será: por unidade de caixeiro automático ou máquina expendedora ao ano, 253,70 €. 2.–Non se recoñece exención, bonificación nin beneficio tributario algún, agás os que sexan consecuencia do establecido nos tratados ou acordos internacionais ou veñan previstos nas normas con rango de lei. ARTIGO 5.º. OBRIGACIÓN DE PAGAMENTO.1.–A obrigación de pagamento das taxas reguladas nesta ordenanza nace no momento de obter a preceptiva licenza ou ó comezar o aproveitamento especial, coa instalación do correspondente caixeiro/máquina.2.–Establécese a obriga, a efectos de practicar a correspondente liquidación, de declarar perante o Concello de Fene a instalación e a desinstalación do caixeiro. ARTIGO 6.º. NORMAS DE XESTIÓN.1. Para gozar dos aproveitamentos especiais e utilizacións privativas da vía pública, as persoas interesadas deberán solicitar a oportuna licenza. En todo caso estes aproveitamentos axustaranse segundo o disposto no Regulamento de bens das entidades locais aprobado polo Real decreto 1372/86.2. O aproveitamento entenderase prorrogado mentres non se presente baixa debidamente xustificada polo interesado. A tal fin, os suxeitos pasivos deberán presentar a oportuna declaración no prazo dun mes seguinte a aquel no que se retire a instalación. ARTIGO 7.º. PERÍODO IMPOSITIVO E DEVENGO.1. O período impositivo comprenderá o ano natural, salvo nos supostos de inicio ou cese do aproveitamento especial, en cuxo caso, o período impositivo se axustará a esta circunstancia co conseguinte prorrateo da cota, calculándose as tarifas proporcionalmente ó número de trimestres naturais que resten para finalizar o ano, incluído o do comezo do aproveitamento especial. Así mesmo, e no caso de baixa por cesamento do aproveitamento, as tarifas serán prorrateables por trimestres naturais, excluído aquel no que se produza o dito cesamento. A tal fin os suxeitos pasivos poderán solicitar a devolución da parte da cota correspondente ós trimestres naturais nos que non se houbera producido o aproveitamento citado.2. O Concello procederá a xirar anualmente a liquidación tributaria que corresponda. O pagamento da taxa se realizará por ingreso directo na Depositaría Municipal, ou nas entidades bancarias que establecese o Concello. DISPOSICIÓN COMPLEMENTARIA Para todo o non previsto expresamente nesta ordenanza será de aplicación directa a regulación contida nos artigos 20 a 27 do Real decreto lexislativo 2/2004, do 5 de marzo, polo que se aproba a texto refundido da Lei reguladora. das facendas locais, e demais normas concordantes de réxime local, e subsidiariamente os artigos 24 a 27 da Lei 8/1989, do 13 de abril, de taxas e prezos públicos, e preceptos concordantes da Lei xeral tributaria e da Lei xeral presupostaria. DISPOSICIÓN FINAL A presente ordenanza aprobada por acordo do Concello Pleno do tres de decembro de 2009, entrará en vigor o día da súa publicación no Boletín Oficial da Provincia e permanecerá en vigor ata a súa modificación ou derrogación expresa.“ Fene, 11 de febreiro de 2010. O alcalde Asdo. Iván Puentes Rivera